בס"ד, מנחם-אב תשפ"ו
חולין דף פ"ד, השוחט לחולה בשבת 
והמסתעף בעניין מצות כיסוי הדם והיחס בינה ובין השחיטה
1. חולין, דף פ"ד: "דרש רב עינא אפתחא דבי ריש גלותא, השוחט לחולה בשבת - חייב לכסות. אמר להו רבה: אשתומא קאמר, לישמטוה לאמוריה מיניה ... קתני מיהת כסוי שאין ודאו דוחה שבת".

א. פסיקה ההלכה (והגדרת האיסור בכיסוי דם בשבת)
2. רמב"ם שחיטה, י"ד ד': "השוחט לחולה בשבת חייב לכסות לאחר שבת".
3. תוספות חולין, שם: "וי"ל בדוחק ק"ו הכי: כיסוי שאין ודאו דוחה שבת אפילו הזמינו לכך, מ"מ אסרו משום טורח".
4. חידושי הריטב"א חולין, שם: "לכך הנכון שלא אמר רב עינא אלא במקום איסורא דרבנן כגון שיש עפר תיחוח אלא שאינו מוכן או שיש לו דקר נעוץ מבעוד יום דליכא אלא איסור טלטול דרבנן או עשיית גומא במלאכה שאינה צריכה לגופה, וקס"ד דאתי עשה דכיסוי הדם ודחי איסורא דרבנן הכא בשבת וכדדחי לכל אדם ביום טוב, ורבה סבירא ליה דלא דחי דהעמידו חכמים דבריהם בזה יותר משום חומרא דשבת, או למיעבד היכירא למילתא שלא התירו כלום אלא מפני פיקוח נפש, ובית דין רשאין לעקור דבר תורה בשב ואל תעשה לשום גדר וסייג ...
ונחלקו רבותינו ז"ל במי שהיה לו חולה מבעוד יום והכין עפר לכיסוי אם מכסין את הדם בשבת כיון דהשתא ליכא אפילו איסור דרבנן אי עבדינן היכירא אפילו בהא, ומורי הרא"ה ז"ל היה אומר דבהא ודאי מכסין, והקשיתי לו דאם כן אמאי אמר רבא לישמטו לאמוריה דדילמא בכי האי גוונא קאמר שחייב לכסות, ותירץ דסתמא דריש לה אפילו במי שחלה בשבת אמר לה, ולא עוד אלא דאילו באידך שחלה מבעוד יום ויש לו עפר מוכן פשיטא דחייב לכסות ומאי קמ"ל והיינו דאייתי לה מההיא דרבי יוסי, ומורי הרשב"א ז"ל היה חולק בדבר, ואין דעתי מכרעת".
5. שולחן ערוך יורה דעה, כ"ח ט"ז: "השוחט לחולה בשבת, לא יכסה; אפילו אם יש לו דקר נעוץ. ובלילה, אם רישומו ניכר יכסנו. ויש מי שאומר שאם היה לו אפר מוכן לכסות בו צואה, יש לכסות בו הדם אפילו בשבת".

ב. בין שחיטה לכיסוי
ב1. סוגייתינו
6. רש"י חולין, שם: "חייב לכסות - דכיון דניתנה שבת לידחות אצל שחיטה זו, נדחית לכל מצותה של שחיטה זו".
7. [bookmark: _GoBack]חידושי הריטב"א, שם: "דרש רב עינא אפתחא דבי ריש גלותא השוחט לחולה שיש בו סכנה בשבת חייב לכסותו. פירש רש"י ז"ל דכיון דניתנה שבת לידחות אצל שחיטה זו מפני פקוח נפש נדחית לכל מצותו עכ"ל, ונראה מפשט דבריו דנדחית לגמרי אפילו באיסור תורה כשחיטה, כגון שצריך לכתוש עפר דאיכא משום טוחן, אך קשה עד מאוד דאי משום מצות כיסוי לא אתי עשה ודחי לא תעשה ועשה דיום טוב כדאיתא בפרק קמא דביצה (ח' ב') וכל שכן עשה ולא תעשה דשבת שיש בו כרת, ואי משום פקוח נפש כיון שאין בזה צורך לחולה דכיסוי אינו מעכב בשחיטה לאכילה למה דוחין שבת שלא לצורך".
8. חתם סופר שם: "וכ' רשב"א במשמרת הבית, מדתלי בשחיטה ראויה דוקא ש"מ שהיא גמרה של שחיטה ע"ש. וס"ל נמי כדאיתא במנחות ס"פ ר' ישמעאל דמשו"ה מקריבין אברים נפרדים בשבת ולא ממתינים עד הלילה מוצאי שבת משום שכבר דחתה שחיטה את השבת שוב אמרינן חביבה מצוה בשעתה ומחללינן שבת בהקטרה, ה"נ כיון שכבר דחתה שחיטה את השבת לצורך חולה דחינן, גם בכיסוי שהוא גמר מצותה משום חביבה מצוה בשעתה".

ב2. ברכת המצוה
9. רא"ש חולין, ו' ו': "כתב בעל הלכות שמכסה תחלה ואח"כ מברך. ואף על גב דכל המצות מברך עליהן עובר לעשייתן. הני מילי בתחלת המצוה. אבל זו סיום מצוה היא ובאמצע מצוה אינו ראוי לברך. הילכך מברך על השחיטה קודם התחלת המצוה. ועל כסוי אחר גמר המצוה. 
והעולם לא נהגו כך משום דחשיבי כסוי מצוה בפני עצמה".
10. חידושי הרשב"א חולין, דף פ"ו: "ולענין הפסק כגון שסח בין שחיטת עוף לעוף יש מי שאומר שצריך לחזור ולברך ... ומיהו אם סח בענין השחיטה כגון שאמר תן לי עוף אחד או כענין זה לא הוי הפסק דצורך השחיטה הוה ודמי לטול כרוך דלא הוי הפסק, והיינו נמי דברכת כיסוי שמברך בינתיים אינו הפסק לפי שהוא מצרכי השחיטה ...
ולענין נמלך כתב רבי' משולם ז"ל באיסורי משהו שלו שהוא צריך לחזור ולברך על השחיטה כדאמרינן (פסחים ק"ג ב') בנמלך שצריך לברך על כל כוס וכוס ואף על פי שעדיין לא בירך ברכה אחרונה ובעניינו הוא עומד, וכן הדין בשוחט אף על פי שעדיין יש לו לברך ברכה אחרונה שהוא ברכת כיסוי מכל מקום כיון שסלק דעתו מלשחוט צריך לחזור ולברך על השחיטה, וכ"כ הרמב"ן ז"ל".
11. שולחן ערוך ורמ"א יורה דעה, י"ט ד': צריך ליזהר מלדבר בין ברכה לשחיטה בדבר שאינו מצרכי השחיטה; ואם דבר,  צריך לברך פעם אחרת. (אבל מותר לדבר בין השחיטה לכיסוי, ומ"מ טוב שלא לדבר)".
12. ט"ז שם: "בין השחיטה לכיסוי. דס"ל כיסוי הוא מצוה בפני עצמה אלא די"א דהכיסוי הוא גמר השחיטה ע"כ כתב רמ"א דטוב ליזהר שלא לדבר כיון שהוא באמצע המצוה".

ב3. אחד שוחט וחבירו מכסה
13. חולין, דף פ"ז: "ת"ר: ושפך וכסה - מי ששפך יכסה, שחט ולא כסה, וראהו אחר מנין שחייב לכסות - שנאמר: ואומר לבני ישראל - אזהרה לכל בני ישראל".
14. רמב"ם שחיטה, י"ד ט"ו: "ומי ששחט הוא יכסה שנאמר וכסהו בעפר, ואם לא כסהו וראהו אחר חייב לכסות שזו מצוה בפני עצמה ואינה תלויה בשוחט לבד".

ב4. אכילה לפני הכיסוי
15. אורחות חיים, הלכות כיסוי הדם: "השוחט לחולה בשבת חייב לכסות אבל אינו מכסה עד אחר השבת לפי שלא נתנה שבת לדחות אלא למה שצריך לחולה דהיינו השחיטה. אבל הכסוי אינו מעכב הבשר מלאכל ואם רשומו ניכר במוצאי שבת חייב לכסות".
16. מאירי חולין, דף פ"ז: "כבר ביארנו בפרק שני על השוחט ולא יצא דם ששחיטתו כשרה בחולין, שאין הכסוי צרך לאכילה כלל אלא כל שנשחט כראוי הותר לאכילה יתכסה או לא יתכסה".
17. שו"ת יביע אומר, יורה דעה ב' א': "נשאלתי אודות מה שנהגו שוחטי העופות במצרים שאין מכסים את הדם של העופות עד הערב, עד אם כלו מלאכתם[footnoteRef:1]. אם מותר לאכול מהעוף לפני הכסוי. [1:  בעניין קיום מצות כיסוי הדם במשחטות גדולות – ראה שו"ת שבט הלוי ה' פ"ז שהתחבט בכך מאוד; ובספר "מאור לכשרות" של הרי"מ לוינגר, כרך ב' פרק י'. ] 

מרן הב"י יו"ד (סי' כח) כתב, שהארחות חיים הביא ראיה להתיר העוף לאכילה קודם כסוי דמו ... וע' ברש"י חולין (פד:) בהא דדריש רב עינא השוחט לחולה בשבת חייב לכסות, ואפשר דס"ל לרש"י כאן דכסוי מעכב האכילה, ומש"ה הותר לחולה שיב"ס. וצ"ע ...
וחזי הוית בשו"ת מור ואהלות, שכ' לתלות דין זה במחלוקת בה"ג והרא"ש שלדעת בה"ג שמכסה תחלה ואח"כ מברך, משום שכסוי הדם גמר מצות שחיטה היא, ובאמצע מצוה אינו ראוי לברך, לפ"ז י"ל שאם לא כסה אפשר שמעכב האכילה. משא"כ לד' הרא"ש ושאר פוסקים שמברך קודם הכסוי, דכסוי חשיבא מצוה בפני עצמה, ומברך עובר לעשייתן. לפ"ז אין הכסוי מעכב האכילה. ע"ש. ואין דבריו מוכרחים ...
ולכן מה ששוהים השוחטים לכסות הדם, אין זו חטאת הקהל, שיהיה אסור להם לאכול לפני הכסוי. ומ"מ נכון לחוש לדברי כמה אחרונים הנ"ל, ולכסות הדם תיכף אחר השחיטה, כל שגמר לשחוט את העופות שלפניו. אכן ראיתי לאיזה שוחטי עופות שתיכף לשחיטה מוסרים את העוף ליד המורט נוצות, או לידי הבעלים, מבלי להטיף אף טפת דם לתוך העפר. ומבטלים מצות כסוי לגמרי. וגערתי בהם בנזיפה, כי לא די להם שמבטלים המצוה של כסוי הדם, יש לחוש כי מרוב פזיזותם לא יבדקו את הסימנים. ועכ"פ הדבר ברור שיש לגעור במי שמבטל מצות כסוי בכה"ג, והעובר ע"ז במזיד כדאי להעבירו ולאיים עליו. ושומע לנו ישכון בטח. והנלע"ד כתבתי".
